મીરાના પિતા કિરીટભાઈ અને માતા નીમાબહેન મૂળ સૌરાષ્ટ્રના જામજોધપુરનાં કાઠિયાવાડી રાજપૂત છે. કિરીટભાઈએ પુત્રીનો શોખ સંતોષવા માટે પોતાનો રેસિંગ ટ્રેક એરડાઝ રેસિંગ ટ્રેક સિંધરોટ નજીક તૈયાર કરાવ્યો છે. મીરા કહે છે, ફોર્મ્યુલા-1 ખૂબ જ ખર્ચાળ ગેમ છે, જેમાં કરોડો રૂપિયાનો ખર્ચ થાય છે. ફોર્મ્યુલા-1માં ભાગ લેવાનું બધા રેસિંગ ડ્રાઇવરોનું સપનું હોય છે, પરંતુ બજેટના કારણે તે સપનું સાકાર થતું નથી. આપણે આશા રાખીએ કે ભારતની એકમાત્ર ફોર્મ્યુલા રેસિંગ કાર ચેમ્પિયન મીરાનું ફોર્મ્યુલા-1 રેસિંગ ચેમ્પિયનશિપમાં ભાગ લેવાનું સપનું સાકાર થાય.